OzLabs/hebrew-wiki-articles huggingface dataset:
This Is What You Came For

"This Is What You Came For" (בעברית: "בשביל זה באת") הוא שיר של הדיג'יי הסקוטי קלווין האריס בהשתתפות הזמרת הברבדית ריהאנה. השיר יצא לאור ב-29 באפריל 2016, תחת חסותן של חברות התקליטים קולומביה, סוני, ווסטבורי רוד רקורדס. ריהאנה והאריס שיתפו פעולה קודם לכן באלבום האולפן השישי שלה, Talk That Talk בשירים "Where Have You Been" ו-"We Found Love". השיר הגיע למקום ה-2 במצעד הבריטי ולמקום השלישי במצעד ה-בילבורד הוט 100, וזכה להצלחה רבה בעולם כאשר נכנס למצעדים רבים. בארצות הברית מכר השיר למעלה מ-4 מיליון עותקים, ובבריטניה מכר למעלה מ-1.4 מיליון עותקים. דבר אשר הופך את השיר לאחד מהשירים הנמכרים ביותר של האריס ושל ריהאנה. את השיר כתבה הזמרת (ובת זוגו לשעבר של האריס) טיילור סוויפט תחת השם העט "Nils Sjöberg".

== וידאו קליפ ==
הווידאו קליפ הנלווה שיצא לשיר בוים על ידי אמיל נאוה, מרטין קופן ואלי ג'ונסון. הווידאו קליפ הועלה ליוטיוב ב-16 ביוני 2016. בווידאו קליפ יש הולוגרמה של קופסה גדולת ממדים, ובתוכה נמצאת ריהאנה, רוקדת, ושרה. לאורך כל הווידאו קליפ ניתן לראות אורות ניאון זוהרים מכל כיוון, מכוניות, ואפקטים נוספים. נכון ל-23 באוגוסט 2017, הווידאו קליפ צבר למעלה מ-1.7 מיליארד צפיות, והוא הווידאו קליפ השני הנצפה ביותר לשנת 2016. הווידאו קליפ הועלה לערוץ ה-Vevo של האריס, ולא לערוצה של ריהאנה.

== מיקומי שיא ==
השיר זכה להצלחה עולמית במצעדים בכך שנכנס לחמישייה הפותחת בלמעלה מ-25 מדינות שונות, והגיע למקום הראשון בלמעלה מ-14 מדינות שונות.

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)<ref></ref>
|יהלום 3×
|480,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי קלווין האריס
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי יהלום במקסיקו
קטגוריה:שירי יהלום בפולין
קטגוריה:שירי יהלום בצרפת
קטגוריה:שירי יהלום משולש בברזיל
קטגוריה:סינגלים בהוצאת קולומביה רקורדס
ויל גרייבס

ויליאם תומאס "ויל" גרייבס (באנגלית: William Thomas "Will" Graves, נולד ב-15 במאי 1988) הוא כדורסלן אמריקאי ששיחק לאחרונה בעמדת הסמול פורוורד בקבוצת פורטו מהליגה הפורטוגלית הראשונה.

==קריירה==
במכללה שיחק בקבוצת הכדורסל של אוניברסיטת צפון קרוליינה. הציע את עצמו לבחירה בדראפט 2011, אך לא נבחר על ידי אף קבוצה.

ב-10 בפברואר 2010 חתם גרייבס באקיטה נורת'רן האפינטס היפנית, ושם התחיל את הקריירה שלו. לאחר מכן נדד בכמה קבוצות, בין השאר בבוקה ג'וניורס הארגנטינאית ובקבוצות נוספות בדרום אמריקה. לקראת עונת חתם בקבוצת הכדורסל מכבי חיפה היט, עזב לחצי שנה וחזר לאחר מכן לקדנציה נוספת של עוד שנתיים.

את שיא הקריירה שלו בנקודות רשם בשנה השלישית שלו במדי מכבי חיפה כאשר קלע 34 נקודות במשחק ב-27 בפברואר 2017.

ב-20 באפריל באותה העונה נפצע בראשו במהלך משחק מול מכבי תל אביב וגמר את העונה. 

לאחר הפציעה ובפתיחת עונת הכדורסל 2017/18 חתם ויל גרייבס בשורותיה של מכבי חיפה לעונה נוספת אך לאחר חמישה מחזורים, בהם סיפק 2.4 נקודות ו-2.0 ריבאונדים ב-20.6 דקות למשחק החליטו בקבוצה להיפרד מהשחקן. 

בשנת 2017 החל גריבס להתאמן יחד עם הפועל חיפה ובקיץ 2018 חתם בקבוצה, באוקטובר 2018 שוחרר גריבס מהקבוצה

ב-2019 חתם בפורטו מהליגה הפורטולגית עמה זכה באליפות ובגביע הסופר קאפ הפורטוגלי.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני הפועל חיפה
קטגוריה:כדורסלני מכבי חיפה
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1988
יצחק ברטלר

הרב יצחק אייזיק ברטלר (כ"ח בתמוז ה'תרצ"ח, 27 ביולי 1938 – ד' באדר א' ה'תשפ"ב, 5 בפברואר 2022) היה מראשי ישיבת איתרי ומחבר סדרת הספרים "בית יצחק".

==ביוגרפיה==
נולד בכ"ח בתמוז ה'תרצ"ח לרב מנחם אשר ברטלר, במשפחה שהשתייכה לחסידות ויז'ניץ. למד בצעירותו בישיבת סלבודקה. לאחר נישואיו שימש ראש כולל אברכים בתל אביב. בשנת תשל"ב התמנה לתפקיד ראש ישיבת איתרי על ידי ראש הישיבה הרב מרדכי אליפנט והחל לשמש בתפקיד לצד הרב שלמה פישר ששימש גם הוא כראש הישיבה. שימש בישיבה חמישים שנה כראש ישיבה עד לפטירתו.
מסר שיעור כללי מדי יום רביעי למשך כשעה.

כיהן כחבר נשיאות מפעל הש"ס העולמי מאז הקמתו בשלהי שנות ה-70 של המאה ה-20 ועד לפטירתו.

נפטר בשבת בתאריך ד' אדר א' ה'תשפ"ב, ונקבר בבית הקברות ויז'ניץ בבני ברק.

==ספרו בית יצחק==
חיבר סדרת ספרים בת 13 כרכים על מסכתות הש"ס, בספר נמצאים שיעוריו שמסר בישיבה עם חידושים נוספים.

יצאו עד כה על מסכתות: שבת, פסחים, סוכה, יבמות, כתובות, נדרים, גיטין, קידושין, בבא קמא, בבא מציעא, בבא בתרא, מכות.
בשנת תשפ"ב חדשיים לפני פטירתו הוציא לאור עוד שני כרכי מילואים על כל המסכתות הנ"ל.

==משפחתו==
הרב ברטלר היה נשוי לרבקה לבית פריינד, ולהם נולדו ששה ילדים. בניו וחתניו מכהנים במשרות תורניות שונות:
* בנו הרב רפאל ברטלר הוא ר"מ בישיבת מאור יצחק במושב חמד.
* בנו הרב אהרן עמנואל ברטלר הוא ר"מ בישיבת תורת זאב.
* בנו הרב ישראל מאיר ברטלר הוא ראש 'חבורת העמוד' בישיבת מיר בירושלים.
* חתנו הרב ישראל עמיהוד הכהן קליין, ר"מ בישיבת איתרי ומחבר סדרת הספרים "עמודי הוד" (על מסכת סוכה ועל בעל הטורים על התורה).
* חתנו הרב מרדכי זק"ש, בנו של הרב יהושע זק"ש, היה ר"מ בישיבת דרך חכמה ומחבר ספרי "שמעתתא דשגגות" ו"שמעתתא דבן פקועה".
* חתנו הרב מנחם מנדל וולפא, בנו של הרב יהודה דוד וולפא רבו של ראשון לציון, ראש כולל ומחבר הספר 'טעם כעיקר'.

אחותו עדינה נשואה לחוקר החסידות יצחק אלפסי. אחות נוספת נשואה לרב כתריאל קולודצקי, ראש ישיבת היישוב החדש.

==קישורים חיצוניים==
* 
* 
* 
* 

==הערות שוליים==

קטגוריה:רבנים ליטאים ישראלים
קטגוריה:רבני ישיבת איתרי
בוגרי ישיבת סלובודקה
קטגוריה:ראשי ישיבה ליטאים בישראל
קטגוריה:ירושלים: רבנים
קטגוריה:פרשני התלמוד
קטגוריה:ישראלים שנולדו ב-1938
קטגוריה:ישראלים שנפטרו ב-2022
Roll It Gal

Roll It Gal (המוכר גם כ-Roll It) הוא שיר של הזמרת אליסון הינדס , כחלק מאלבום האולפן הראשון שלה, Soca Queen. השיר יצא בברבדוס ב-2005, ויצא בבריטניה ב-3 בספטמבר 2007. השיר הגיע, בשיאו, למקום ה-135 במצעד הסינגלים הבריטי.

== גרסת ג'יי סטטוס ==

הלהקה ג'יי סטטוס הוציאה גרסת כיסוי לשיר ב-18 במרץ 2007. שונטל ושלדון בנג'מין, מלחיני "Roll It Gal" הפיקו והלחינו מחדש את השיר עבור הלהקה. השיר הוא שיתוף הפעולה הראשון של ריהאנה עם הלהקה ועם הזמרת שונטל.

במכירות ובמצעדים השיר כלל לא זכה להצלחה, והוא הפך לאחד השירים הכושלים ביותר של ריהאנה ושונטל. השיר הוא השיר היחידי שהלהקה הוציאה עד היום. את השיר כתבו ליינה, ובנג'מין והשיר הופק על ידי אוון רוג'רס, וקארל סטרקן.

=== רקע וכתיבה ===
את השיר כתבו שלטון בנימין ושונטל ליין, והוא הופק על ידי אוון רוג'רס וקארל סטרקן. גם את הגרסה המקורית של אליסון הינדס כתבו השניים, והוא הופק על ידי שאלשוק. הקליפ של השיר בוים על ידי במאית הווידאו קליפים ושתי קולה.

=== מיקומי שיא ===
במצעדים, השיר כלל לא זכה להצלחה כאשר הצליח להיכנס רק לשלושה מצעדים. בגרמניה השיר הצליח בשיאו להגיע למקום ה-8.

== קישורים חיצוניים ==

== הערות שוליים ==

קטגוריה:שירי 2005
קטגוריה:סינגלי בכורה מ-2005
קטגוריה:סינגלים מ-2007
קטגוריה:שירי ריהאנה
קטגוריה:שירים באנגלית
קטגוריה:וידאו קליפים שבוימו על ידי ושתי קולה
תצורת נוף

נוף [[הררי, ברמות היילנדס בריטניה.]]
תצורת נוף היא הצורה של קרום כדור הארץ או של כוכבי לכת אחרים, כולל צורות אדמה וקרקע למיניהם כמו רכסי הרים, גבעות, צוקים, רמות, קניונים, עמקים וגדות של מקווי מים כמו חופי ימים, גדות נהר, איים, חצאי איים ומפרצים, אזורי קרקע השקועים מתחת למים (למשל הרי געש תת-ימיים), שקעים או רכס מרכז-אוקייני, וכל מרכיבי השטח באזור מסוים לרבות הבורות, עמקים, גבהים, גאיות, שיפועים ורכסים של שטח אדמה וכן את סופו והתחלתו של מקווה מים כמו ים או אגם.

תצורות הקרקע משתנות בהתאם לגובהם, שיקועם, שיפועם, כיוונם, כמות השכבות בהם והחומרים מהם הם מורכבים.

המונח אינו מתייחס לתצורות מעשה ידי אדם כמו תעלות או נמלים וגם לא לתכונות גאוגרפיות, כמו יערות או מדבריות. המונח מתאר רק את פני השטח והוא יכול לתאר באופן דומה כוכבי לכת אחרים.

המדע העוסק בחקר תצורות הנוף נקרא טופוגרפיה.

==קישורים חיצוניים==

*
פורטוגלטה

פורטוגלטה (בספרדית ובבסקית: Portugalete) היא עיר השוכנת מערבית לבילבאו, במחוז ביסקאיה שבחבל הבסקים שבספרד, ומהווה חלק ממטרופולין גראן בילבאו. בפורטוגלטה מתגוררים כ-46 אלף תושבים, נכון לשנת 2016. העיר נמצאת לגדותיו של אסטואר בילבאו. בפורטוגלטה מתגוררים יותר מ-14 אלף איש לקילומטר מטר מרובע, נתון הממקם אותה בין הערים הצפופות ביותר בספרד.

בסביבות 1300 הוקם בפורטוגלטה נמל המתחרה בנמל בילבאו, שהצליח להעמיד תחרות ראויה. במהלך המאה ה-16 איבד נמל פורטוגלטה את היכולת להתחרות בנמל בילבאו, שקיבל מספר הטבות מיסוי ומסחר שניתנו בעבר לנמל פורטוגלטה.

על אף הדמיון בשם, אין קשר בין השם של העיר פורטוגלטה לשמה של מדינת פורטוגל. השם פורטוגלטה הוא קיצור בשפה הבסקית לשם המקורי, Portu-Ugaldeta.

==גשר ביסקאיה==
האתר המפורסם ביותר בפורטוגלטה הוא גשר ביסקאיה, העובר מעל נהר נרביון, ומקשר את פורטוגלטה עם העיר גצ'ו. הגשר מכונה גם "פואנטה קולגנטה" (Puente Colgante; גשר תלוי בספרדית) ונחנך בשנת 1893. גובה הגשר 45 מטרים, ואורכו 160 מטרים. על הגשר ניתן להעמיס מכוניות, שמועברות על ידי קבינה בין גדות הנהר. בגשר ישנו גם מעבר להולכי רגל. הגשר הוכר בשנת 2006 כאתר מורשת עולמית על ידי ארגון אונסק"ו.

==תיירות==
בעיר נערכות מדי שנה חגיגות סן רוקה, בין התאריכים 14 ו-17 באוגוסט, כאשר נחגג יום רוכוס הקדוש.

בעיר ישנה קתדרלת סנטה מריה, שנבנתה במהלך המאה ה-15. אטרקציות תיירותיות נוספות הן מגדל סלסאר ובית העירייה, נוסף על קשתות עתיקות המהוות בסיס למבנים רבים שנבנו בימי הביניים, בעיקר ברובע העתיק של העיר.

== קישורים חיצוניים ==

* 
* 

==הערות שוליים==

קטגוריה:ספרד: ערי נמל
קטגוריה:ספרד: ערי חוף
קטגוריה:חבל הבסקים: ערים
קטגוריה:יישובים שהוקמו במאה ה-14
פיטר ברונט

פיטר אסטבורי ברונט (באנגלית: Peter Astbury Brunt; 23 ביוני 1917 - 5 בנובמבר 2005) היה היסטוריון בריטי אשר התמחה בעת העתיקה. היה פרופסור להיסטוריה עתיקה באוניברסיטת אוקספורד.

==ביוגרפיה==
ברונט נולד ב-23 ביוני 1917 בעיר קולסדון שבמחוז סארי. אביו סמואל ברונט היה כומר מתודיסטי, ואמו הייתה גלדיס איילין לבית בלויט. הוא התחנך בבית הספר באיפסוויץ' (Ipswich School), וב-1935 זכה במלגה ללימודי היסטוריה באוריאל קולג' (Oriel College) השייך לאוניברסיטת אוקספורד. במהלך מלחמת העולם השנייה הוא רצה להתנדב לצבא בריטניה, אולם נדחה כיוון שלקה בפלטפוס. במקום זאת הוא שרת בתפקידי מנהל ומטה. ב-1946 חזר ללימודים באוקספורד, ולאחר מכן בבית הספר הבריטי ברומא (British School at Rome). ב-1947 הוצע לו תפקיד של מרצה באוניברסיטת סנט אנדרוז, אולם ב-1951 הוא פרש מהתפקיד כיוון שמצא אותו קשה מדי. הוא הפך למרצה באוריאל קולג' שבאוקספורד. בין 1959-1964 הוא שימש כדקאן הקולג'. ב-1968 עזב את אוקספורד, ועד 1970 לימד בגונוויל וקאיוס קולג' (Gonville and Caius College) השייך לאוניברסיטת קיימברידג'. בתקופה זו פרסם שני ספרים העוסקים ברומא העתיקה. ב-1970 חזר לאוקספורד והחל ללמד כפרופסור בברייזנוז קולג' (Brasenose College). 

מ-1971 עד 1979 הוא שימש גם כנציג אוקספורד בעיתונות. בין 1972-1987 הוא היה חבר במועצת בית הספר הבריטי ברומא, ובין 1980-1983 הוא היה נשיא האגודה לקידום לימודי רומא (Society for the Promotion of Roman Studies). הוא פרש מההוראה ב-1982 בגלל מצב בריאותי מעורער. לאחר פרישתו פרסם שלושה ספרים נוספים. בסתיו 2005 התגלה אצלו גידול סרטני בוושט, אולם הוא סירב לקבל טיפול. הוא נפטר ב-5 בנובמבר של אותה שנה.

במהלך התקופה בה לימד באוניברסיטת סנט אנדרוז, התאהב ברונט באחת מתלמידותיו, אך היא דחתה את הצעת הנישואין שלו. מאוחר יותר היא עברה לארצות הברית ונישאה שם. ברונט מעולם לא שקל להינשא לאחר מכן, אך תצלומה של אותה תלמידה נותר תמיד על הכוננית שלו. הוא חי עם אמו עד מותה.

==ספריו==

==קישורים חיצוניים==

קטגוריה:היסטוריונים בריטים
קטגוריה:סגל אוניברסיטת אוקספורד
קטגוריה:בריטים שנולדו ב-1917
קטגוריה:בריטים שנפטרו ב-2005
אריה וילנר

אריה וילנר (יוּרֶק) (1917 – 8 במאי 1943) היה ממייסדי הארגון היהודי הלוחם (ZOB) אשר נלחם בנאצים במסגרת מרד גטו ורשה. הוא עמד בראש הקריאה ללוחמיו להתאבד על מנת להימנע משבי בידי הגרמנים בזמן המרד<ref></ref>.

==ביוגרפיה ==
וילנר נולד בוורשה ב-1917, למשפחה מן המעמד הבינוני. אביו היה בעל בית חרושת לעיבוד עורות. בגיל 14 הצטרף לתנועת "השומר הצעיר", ועסק בחינוך ציוני של חברי התנועה, כחבר בהנהגת הקן של וורשה. עם פרוץ מלחמת העולם השנייה יצא וילנר להכשרה בעיר סלונים במטרה לעלות לארץ ואף קיבל רישיון עלייה, אולם זו נדחתה בגלל תפקידי הדרכה שנטל על עצמו.

עם פלישת גרמניה הנאצית לפולין ב-1 בספטמבר 1939, נמלט וילנר מוורשה לוילנה, שהייתה אז בשליטת ברית המועצות. אלא שב-22 ביוני 1941 פלשה גרמניה הנאצית לברית המועצות במסגרת מבצע ברברוסה, והוא הוכנס יחד עם שאר יהודי וילנה לגטו. וילנר לא הפסיק את פעילותו בתנועת "השומר הצעיר" גם בתוך הגטו,<ref></ref> ויחד עם חבריו לתנועה החליטו להתנגד באופן פעיל להשמדה הנאצית. בתחילת 1942 חזר לוורשה והתמנה לאיש קשר של "הארגון היהודי הלוחם" עם המחתרת הפולנית.

==גטו ורשה==
כמו בגטו וילנה, גם בהגיעו לגטו ורשה המשיך וילנר את פעילותו בתנועת "השומר הצעיר" ולקח חלק בפעילויות חינוכיות שונות, אולם עיקר פעילותו הייתה אספקת נשק לגטו. בזמן המרד הראשון בגטו ורשה, בינואר 1943, עמד בראש אחת הפלוגות שלחמו בגרמנים מתוך הבתים. לאחר המרד, נמלט וילנר מן הגטו בזהות בדויה והמשיך לעסוק ברכישת נשק עבור חברי המחתרת בגטו. בעקבות הלשנה של סוחרת נשק פולנייה, וילנר נתפס, נאסר ועונה במשך שבוע על ידי אנשי הגסטפו. משם, הועבר לבית הסוהר 'פאביאק', ומשם נשלח למחנה עבודה ליד וורשה. לאחר שיידע את חבריו למחתרת על מקום הימצאו, וילנר חולץ מהמחנה. מעצרו הביא להקפאת הקשרים בין הארגון היהודי הלוחם למחתרת הפולנית, מחשש שוילנר יסגיר מידע אודותיהם. רק לאחר חילוצו וידאו הפולנים כי לא מסר מידע, וחידשו את הקשרים.<ref></ref>

העינויים הקשים שספג וילנר החלישו אותו במידה ניכרת, אך הוא התעקש לשוב אל הגטו ולהמשיך בפעילותו בארגון היהודי הלוחם.

==מרד גטו ורשה==
במרד גטו ורשה הגדול באפריל-מאי 1943, שהה וילנר בבונקר המפקדה ברחוב מילא 18 יחד עם מרדכי אנילביץ' ומירה פוכרר. לאחר שהבונקר נתפס על ידי הגרמנים, האיץ וילנר במורדים להתאבד ולא ליפול בידי הגרמנים. הוא התאבד בבונקר ב-8 במאי 1943, יחד עם כ-80 לוחמים.

כשנתיים מאוחר יותר, זכו וילנר וחברים נוספים למחתרת בצלב "וירטוטי מיליטארי", עיטור הכבוד של הצבא הפולני, על חלקם במרד.<ref></ref>

==קישורים חיצוניים==

* מורשת - [http://www.moreshet.org/?CategoryID=196&ArticleID=1361 דמות של הלוחם: אריה וילנר "יוּרֶק"]
* [https://web.archive.org/web/20160421001016/http://www.y-m-museum.co.il/info/museon/museon-013.htm מוזיאון יד מרדכי - אריה (יורק) וילנר (1917-1942)]

== הערות שוליים ==

קטגוריה:יהודים פולנים
קטגוריה:בוגרי השומר הצעיר
קטגוריה:לוחמי מרד גטו ורשה
קטגוריה:נספים בגטו ורשה
קטגוריה:לוחמי הארגון היהודי הלוחם
קטגוריה:מורדים
קטגוריה:פולנים שנולדו ב-1916
קטגוריה:פולנים שנפטרו ב-1943
אוטוביאנקי ויסקונטאו

אוטוביאנקי ויסקונטאו (באיטלקית: Autobianchi Visconteo) היא משאית מתוצרת יצרנית כלי הרכב האיטלקית אוטוביאנקי אשר יוצרה בין השנים 1952-1959.

הדגמים הראשונים נבנו לפי ידע חברת "Cabi Cattaneo" ממילאנו. בשנת 1955 חברת אוטוביאנקי חזרה לייצר מכוניות, והמשיכה בייצור הדגם לפי רישיון מחברת "Cabi Cattaneo".

הדגם הראשון נקרא P.T.T. 5.300.

==סדרה ראשונה==
הסדרה הראשונה יוצרה בין השנים 1952-1954
* מנוע 4 צילינדרים 3,770 סמ"ק המפיק 54 כ"ס (מנוע פיאט)
* משקל המשאית - 5,300 ק"ג (1952)

==סדרה שנייה==
הסדרה השנייה יוצרה בין השנים 1954–1959
* מנוע 4 צילינדרים 4,156 סמ"ק המפיק 60 כ"ס (1955), מנוע 4,156 סמ"ק המפיק 60 כ"ס ו-61 כ"ס (1956)
* משקל המשאית - 5,300 ק"ג (1954)
* משקל המשאית - 6,000 ק"ג (1955)
* משקל המשאית - 5,500 ק"ג (1958)

==לקריאה נוספת==
* 

==קישורים חיצוניים==

* [https://www.youtube.com/watch?v=GF021hWMniw משאית אוטוביאנקי Visconteo] יו-טיוב (3:41 דקות)
* [https://www.pinterest.com/pin/161777811592891291/ אוטוביאנקי Visconteo] - תמונות
קטגוריה:כלי רכב שהושקו ב-1952
קטגוריה:משאיות
ויסקונטאו
קטגוריה:כלי רכב איטלקיים
אדוארדו ביאנקי

ה[[אפיפיור פיוס האחד עשר עם אדוארדו ביאנקי, ספטמבר 1926 ואתיקן (בתמונה: ביאנקי מציג לאפיפיור את הלימוזינה אשר פיתח "Bianchi Tipo 20 Limousine")]] 
דגם "8HP ביאנקי" אשר יוצרה על ידי אדוארדו ביאנקי 
דגם אופנוע "Bianchi Mendola 125", שנת 1960 
אופניים תוצרת ביאנקי, 1950-1952
משאית ביאנקי

אדוארדו ביאנקי (Edoardo Bianchi; 1985–1946), ממציא ויזם איטלקי, בתחום תעשיית הרכב. 

בשנת 1885 ייסד את חברת "F.I.V. Edoardo Bianchi", מפעל לייצור אופניים העתיק בעולם, אשר ייצר בנוסף: אופנועים, קטנועים, מכוניות ומשאיות.

החברה כונתה "Bianchi". ב-1955 הפכה חברת "F.I.V. Edoardo Bianchi" לחברת אוטוביאנקי לייצור מכוניות קטנות ומשאיות.

כיום, החברה (לייצור אופנעיים) היא חלק מהחברה השוודית "Cycleurope AB".

ביאנקי נהרג בתאונת דרכים, ב-3 ביולי 1946.

חברת המכונית האיטלקית אוטוביאנקי נקראה על שמו של ביאנקי.

==דרכו של אדוארדו ביאנקי==

בגיל 8 התקבל ביאנקי לבית הספר "Martinitt" ושם למד והתעניין במכניקה.
בשנת 1885 פתח אדוארדו ביאנקי במרכז ההיסטורי של מילאנו בית מלאכה לייצור אופניים.

ביאנקי יזם שינויים מרחיקי לכת בייצור האופניים. בין השינויים שביצע:
* הקטנת הקוטר של הגלגל הקדמי
* הורדת גובה הדוושות
* אימוץ "שרשרת" העברה של התנועה (הומצא בצרפת)
* יצירת גלגלים פנאומטיים (1888)
* בניית מעצורים עליונים (קדמיים) (1913)

==חברת ביאנקי==
חברת ביאנקי נוסדה בשנת 1885 על ידי אדוארדו ביאנקי, והתמחתה בייצור אופניים (המיוצרים עד היום). בשנת 1902 יצרה באופן עצמאי את המכונית הראשונה שלה, דגם 12HP. לאחר מכן נכנסה החברה לתחרות מול חברת פיאט, וייצרה שישה דגמים תחת הסדרה S. (בהספק של בין 4.5 כ"ס ל-12 כ"ס). בשנת 1903 ייצרה החברה את דגם ביאנקי 8HP.

ב- 1914 יצרה חברת ביאנקי 45,000 זוגות אופניים, 1,500 אופנועים ו- 1,000 מכוניות.

בתקופה שבין מלחמות העולם, ייצרה ביאנקי את דגמי האוגוסטה והאפריליה, שזכו להצלחה גדולה באיטליה. 
במלחמת העולם השנייה הופצץ המפעל של ביאנקי, והחברה הפסיקה לייצר כלי רכב והתמקדה באופניים ואופנועים.

ב- מלחמת העולם השנייה החברה הגבירה את פעילותה בייצור משאיות וכלי רכב לשימוש צבאי.

ב-1955 החליטה הנהלת ביאנקי לשוב ולייצר מכוניות. לשם כך הגיעה ביאנקי להסכם עם קונצרן הרכב פיאט ועם יצרנית הצמיגים פירלי על הקמת החברה אוטוביאנקי.

== תמונות ==
<gallery>

קובץ:Automobile - Museo scienza tecnologia Milano 03032 2012.jpg| ביאנקי 8HP
קובץ:Bianchi s9 di trequarti.jpg| ביאנקי s9 - אמבולנס
קובץ:Interni bianchi 69.jpg| ביאנקי s9 - אמבולנס (מבט לתא הנהג)
קובץ:Bianchi 1909.JPG|"ביאנקי Tipo C" שנת 1909
קובץ:1937 Bianchi ES 250 - Flickr - KlausNahr.jpg| אופנוע ביאנקי ES 250 שנת 1937
קובץ:Bianchi Miles autobus.JPG| "ביאנקי Miles" אוטובוס
קובץ:Bianchi Mediolanum muso.JPG| משאית ביאנקי
קובץ:Bianchi Pista.jpg | אופניים תוצרת "ביאנקי"

</gallery>

==ראו גם==
* אוטוביאנקי
* ביאנקי 8HP

==קישורים חיצוניים==

קטגוריה:חלוצי תעשיית הרכב
קטגוריה:תעשיינים איטלקים
קטגוריה:איטלקים
קטגוריה:תעשיינים
קטגוריה:אוטוביאנקי
קטגוריה:הרוגי תאונות דרכים באיטליה
קטגוריה:ילידי 1865

קטגוריה:איטלקים שנפטרו ב-1946
יום המלריה הבין-לאומי

לוגו יום המלריה
יום המלריה הבין-לאומי הוא מועד בין-לאומי המצוין כל שנה ב-25 באפריל, על ידי המדינות החברות בארגון הבריאות העולמי, להעלאת המודעות למלחמה במחלת המלריה. במהלך היום נערכים מפגשים וכנסים לחינוך ולמודעות בנושא, כולל דרכי טיפול ומניעה.

המלריה היא מחלה זיהומית טרופית, המופצת על ידי יתוש האנופלס והפוגעת בכבד ופורצת ממנו לכל הגוף. המלריה היא אחד מגורמי המוות העיקריים בעולם כיום: ב-2009 חלו במלריה 225 מיליון אנשים, וב-2010 מתו ממנה 655,000 חולים. רוב רובם של מקרי המוות ממלריה הם באפריקה שמדרום לסהרה. 

ארגונים שונים ותוכניות בין-לאומיות משלבים יחד עם פעולות למניעת ההדבקות במחלה תוכניות של חינוך והסברה לקהילות המקומיות. הרעיון המרכזי שבבסיס גישה זו הוא כי הכתבת מדיניות התמודדות עם המחלה ומניעתה איננו יעיל ללא שיתוף הקהילות והקניית ידע וכלים לאוכלוסייה. שכן, באמצעות חינוך ניתן ליצור דור חדש של תושבים שיכירו בחשיבות האמצעים למניעת המחלה על מנת ליצור מצב שבו שיעורי התמותה ממלריה באפריקה יקטנו בצורה משמעותית.

יום המלריה הבין-לאומי נקבע על ידי ארגון הבריאות העולמי, בדומה ליום האיידס העולמי, במאי 2007

==קישורים חיצוניים==

* 
* [http://www.malaria.com/news/world-malaria-day-2015 יום המלריה הבין-לאומי 2015], באתר malaria.com 
* 
* 
* 

==הערות שוליים==

קטגוריה:מלריה
קטגוריה:מועדים בין-לאומיים
קטגוריה:מועדי האומות המאוחדות
קטגוריה:אירועים בחודש אפריל
קטגוריה:בריאות הציבור
מלריה
נטלי מרכוס

נטלי מרכוס (ב-6 בספטמבר 1981) היא תסריטאית, במאית ויוצרת טלוויזיה ישראלית, יוצרת הסדרות "היהודים באים", "צפוף" ו"הנחלה".

== ביוגרפיה ==
נולדה בשם נטלי בר בגבעתיים, שם גם גדלה. למדה בתיכון אנקורי. בוגרת לימודי תואר ראשון בפילוסופיה ומדעי הרוח באוניברסיטת תל אביב. לאחר מכן למדה תסריטאות בבית הספר לתסריטאות של עידית שחורי, והיא גם בוגרת לימודי תקשורת ופרסום ב-ACC, המכללה למקצועות הקריאייטיב.

== קריירה ==
החלה את דרכה המקצועית בענף הפרסום כקופירייטרית במשרדים: גיתם BBDO ויהושע\TBWA ומשם עברה לעולם הכתיבה לטלוויזיה.

בשנים 2011–2013 הייתה חברה בהנהלת איגוד התסריטאים. החל משנת 2021 מכהנת כחברת דירקטוריון בתל"י (חברת תמלוגים).

בשנת 2020 נבחרה על ידי המגזין "פורבס ישראל" לאחת מ-50 הנשים המשפיעות בישראל<ref></ref>.
=== יצירותיה לטלוויזיה ===
מרכוס היא מיוצרי סדרת הסאטירה "היהודים באים" (הערוץ הראשון, ולאחר מכן כאן 11) ותסריטאית ראשית של הסדרה. בשנת 2015 זכתה התוכנית "היהודים באים" שיצרה עם אסף בייזר בפרס האקדמיה הישראלית לטלוויזיה בקטגוריית תוכנית בידור ומערכונים. התוכנית עוררה הדים ומחלוקת רבה בעקבות נועזותה וקיצוניותה, אך גם זכתה לתמיכה ממקורות שונים, בין היתר פרקים מהתוכנית הוקרנו בבתי ספר כחלק מלימודי התנ"ך. על כך אמרה מרכוס: "מצד אחד זה נורא משמח ומצד שני נורא מוזר לנו להיות מחובקים על ידי המערכת (...) אני רגילה להיות בעמדת המורדת. פחות רגילה לעמוד במרכז".

כמו כן תסריטאית ראשית, יוצרת ובמאית של הסדרה "צפוף" ששודרה בערוץ זום. בשנת 2017 הסדרה "צפוף" זכתה כסיטקום השנה בטקס נבחרי הילדים, וכמו כן בפרס "סדרת הילדים והנוער של השנה" מטעם המועצה לשידורי כבלים ולשידורי לוויין. בשנת 2018 זכתה העונה השנייה של הסדרה בפרס האקדמיה הישראלית לטלוויזיה לסדרה קומית לילדים ובפרס האקדמיה הישראלית לטלוויזיה לתסריט בסדרת ילדים ונוער. על עונתה הרביעית זכתה הסדרה בפרס האקדמיה לתסריט בסדרה קומית בתחרות פרסי הטלוויזיה לילדים ולנוער.

מרכוס הייתה עורכת תסריט בערוץ הילדים ובמגוון תוכניות בידור שונות.

מרכוס לקחה חלק בכתיבה, פיתוח, יצירה, בפרויקטים רבים. בין היתר:
*"זהו זה!" (כאן 11)
*"פאודה" (Netflix/yes)
*"טהרן"(כאן 11)
*"כפולה" (KIDZ)"
*כוכב הצפון" (ערוץ דיסני)
*"אלישע" (ערוץ הילדים)
*"המקום האמיתי" (ערוץ הילדים)
*"השועלים" (Yes)
*"צחוק מעבודה" (רשת)
*"מועדון לילה" (עונה 4, קשת)
*"הספסל האחורי" (רשת)
*"באה בטוב" (רשת)
*"האח הגדול" (עונה 1, קשת)
*"אין בעיה" (רשת)
*"כפיות" (רשת)
*"לבד בבית" (עונה 3, כאן חינוכית)

מרכוס מרצה על כתיבה קומית וסאטירה באוניברסיטאות, בתי ספר, כנסים מקצועיים ופסטיבלים.

== חיים אישיים ==
מתגוררת בתל אביב עם שני ילדיה.

== קישורים חיצוניים ==

* 
* 
* 
* 

== הערות שוליים ==

קטגוריה:תסריטאיות ישראליות
קטגוריה:תסריטאים ישראלים
קטגוריה:ישראליות זוכות פרסים: אמנות
קטגוריה:בוגרי תיכון אנקורי תל אביב
קטגוריה:בוגרות תיכון אנקורי תל אביב
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:זוכי פרס האקדמיה לטלוויזיה: תסריטאים
קטגוריה:זוכי תחרות פרסי הטלוויזיה לילדים ולנוער: תסריטאים
קטגוריה:ישראליות שנולדו ב-1981
קטגוריה:ישראלים שנולדו ב-1981
ביאנקי 8HP

ביאנקי 8HP
ביאנקי 8HP, (באיטלקית: Bianchi 8 HP) היא מכונית מיקרו בתצורת קבריולה, 2 מושבים, אשר יוצרה על ידי אדוארדו ביאנקי בשנת 1903, בחברת "F.I.V. Edoardo Bianchi", האיטלקית.

הגה דגם ה-"ביאנקי 8HP" היה ממוקם בצד ימין.

מחיר הדגם בשנת 1903 היה 10,000 לירטות איטלקיות.

סך הכול יוצרו 3,032 יחידות.

==חברת ביאנקי לייצור אופניים, אופנועים ומכוניות==

חברת ביאנקי נוסדה בשנת 1885 על ידי אדוארדו ביאנקי, והתמחתה בייצור אופניים (המיוצרים עד היום). בשנת 1902 יצרה באופן עצמאי את המכונית הראשונה שלה, דגם 12HP. לאחר מכן נכנסה החברה לתחרות מול חברת פיאט, וייצרה שישה דגמים תחת הסדרה S. (בין 4.5 כ"ס ל-12 כ"ס. 

ב- 1914 יצרה חברת ביאנקי 45,000 זוגות אופניים, 1,500 אופנועים ן- 1,000 מכוניות.

בתקופה שבין מלחמות העולם, ייצרה ביאנקי את דגמי האוגוסטה והאפריליה, שזכו להצלחה גדולה באיטליה. 
במלחמת העולם השנייה הופצץ המפעל של ביאנקי, והחברה הפסיקה לייצר כלי רכב והתמקדה באופניים ואופנועים.

ב- מלחמת העולם השנייה החברה הגבירה את פעילותה בייצור משאיות וכלי רכב לשימוש צבאי.

ב-1955 החליטה הנהלת ביאנקי לשוב ולייצר מכוניות. לשם כך הגיעה ביאנקי להסכם עם קונצרן הרכב פיאט ועם יצרנית הצמיגים פירלי על הקמת החברה אוטוביאנקי.

== תמונות ==
<gallery>
קובץ:Automobile - Museo scienza tecnologia Milano 03032 dia.jpg| ביאנקי 8HP
קובץ:Automobile - Museo scienza tecnologia Milano 03032 2012.jpg| ביאנקי 8HP

</gallery>

==ראו גם==

* אדוארדו ביאנקי
* אוטוביאנקי

==לקריאה נוספת==
* [http://www.museoscienza.org/dipartimenti/catalogo_collezioni/scheda_oggetto.asp?idk_in=ST120-00418&arg=carro ביאנקי 8HP] (Catalogo collezioni - Automobile Bianchi 8 HP ) (איטלקית)

==קישורים חיצוניים==

קטגוריה:דגמי מכוניות שהושקו ב-1903
קטגוריה:מכוניות קבריולה
קטגוריה:מכוניות מיקרו
קטגוריה:אוטוביאנקי
קטגוריה:כלי רכב איטלקיים
מנשה (סרט)

מנשה (באנגלית: Menashe) הוא סרט קולנוע דובר יידיש שנוצר בארצות הברית בשנת 2017. הקרנת הבכורה של הסרט הייתה בפסטיבל סאנדנס ב-23 בינואר 2017.

עלילת הסרט מבוססת על חייו האמיתיים של הקומיקאי והשחקן משה מרדכי לאפפלער (המוכר בשם הבמה מנשה לוסטיג), המגלם את התפקיד הראשי. עלילת הסרט מתרחשת בשכונת בורו פארק, בברוקלין שבניו יורק. מנשה הוא חסיד אלמן הנאבק להשיג משמורת על בנו בקהילתו החרדית, הדוחפת אותו לשאת אישה בשנית לאחר מות רעייתו ואינה מוכנה לאפשר לו לטפל בבנו עד שיתחתן שוב.

על הפקת הסרט נמנה הבמאי-מפיק דניאל פינקלמן (Daniel Finkelman) מהיוצרים הבולטים בסרטי המוזיקה הדתיים.

==קישורים חיצוניים==
* 

* [http://www.jff.org.il/he/movie/9911 "מנשה"] באתר פסטיבל ירושלים
* 
;ביקורות
* 
* "מנשה" ניתן לצפייה באפליקציה Freetv. (פרי טיוי)

==הערות שוליים==

קטגוריה:סרטי 2017
קטגוריה:סרטים ביידיש
קטגוריה:סרטים אמריקאיים
קטגוריה:יהדות ניו יורק
קטגוריה:יהדות חרדית בקולנוע
פריזי

הפְּרִזִּי הוא שמו המקראי של עם המוזכר כאחד משבעת עמי כנען, אשר שכנו בארץ ישראל טרם כיבושהּ, ואשר במקרא מובטח לעם ישראל שאלוהים יגרשם מהארץ לשם כיבושהּ על ידי ישראל. עם זאת, גם נצטוו בני ישראל להכרית כל צאצאי הפריזי, בהתאם למצוות מחיית שבעה עממין.

==גנאלוגיה==
הפריזי אינו נזכר בשום מקום בנפרד משאר עממי כנען. למעשה הוא בכלל לא נזכר ברשימה של בני כנען:

אראל סגל הלוי כותב כי ייתכן שה'פריזי' הוא רק כינוי שניתן לחלק מצאצאי כנען (אולי מתוך בני-כנען שלא היו לעמים: הערקי, הסיני, הארודי וכו'), אולי מפני שהם ישבו בכפרים ובערי-פרזות, כמו שכתוב:

"וְעַכְבְּרֵי הַזָּהָב מִסְפַּר כָּל עָרֵי פְלִשְׁתִּים לַחֲמֵשֶׁת הַסְּרָנִים מֵעִיר מִבְצָר וְעַד כֹּפֶר הַפְּרָזִי..." (). ורשי מבאר: "כפר הפרזי" - כפר שאין לו חומה".

ועל פי הכתוב ביחזקאל: "וְאָמַרְתָּ אֶעֱלֶה עַל אֶרֶץ פְּרָזוֹת אָבוֹא הַשֹּׁקְטִים יֹשְׁבֵי לָבֶטַח כֻּלָּם יֹשְׁבִים בְּאֵין חוֹמָה וּבְרִיחַ וּדְלָתַיִם אֵין לָהֶם" (). אפשר אולי להסיק, שעמים שישבו בערי-פרזות היו עמים שקטים שעסקו במסחר ולא במלחמה, ולפי זה הפריזי היה גם-כן עם שקט ושלו, אפילו יותר מהכנעני.

אבן עזרא, בפירושו על התורה, משייך את עם הפריזי ל"צידון", בנו בכורו של כנען.

==הופעות נוספות בתנ"ך==
ב נכתב: .

נזכר בין עשרת העממים הנמנים בברית בין הבתרים: ().

יעקב מפחד מהפריזי: ()

ברשימת מלכי הברית של יבין מלך חצור () נזכרים האמורים והחתי והפרזי והיבוסי כיושבי ההר. הפרזי ישב, כנראה, ברכס ההרים שבמרכז הארץ, אולי בסביבות שכם. יש לשער, כי הפרזים התפשטו גם צפונה וצפון-מזרחה עד עמק יזרעאל ועד בית שאן שבנחלת בני יוסף, כי כן הכו אותם יהודה ושמעון במלחמתם בבזק ().

==קישורים חיצוניים==
*

==הערות שוליים==

קטגוריה:עמי כנען
יעקב יוגב

יעקב יוגב (9 בספטמבר 1930 - 31 באוגוסט 2005) היה חקלאי ואגרונום, חבר קיבוץ רביבים, שכיהן כראש המועצה האזורית רמת הנגב בשנים 1978–1982.

יוגב נולד לצילה ודוד רחלין. הוא למד בבית הספר החקלאי כדורי והתגייס לפלמ"ח. מאז 1949 הוא חקלאי בנגב. בין 1956–1959 היה בשליחות הקיבוץ המאוחד בצרפת. כשהיה בן ארבעים, בשנת 1970, החל ללמוד בפקולטה לחקלאות ברחובות, של האוניברסיטה העברית. עם סיום לימודיו חזר לעסוק בחקלאות.

כראש מועצה הוא העביר את משרדי המועצה מבאר-שבע אל תחום המועצה. הוא יזם את הקמת פארק גולדה ואת אתר הנופש "נוה מדבר". הוא פיתח את גידול הדגים בהסתמך על "שרשרת משתמשים" במים מליחים. הוא עסק גם במיזמים אחרים - חקלאיים ותיירותיים.

הובא למנוחות בקיבוצו רביבים. רותי אשתו נפטרה שנה אחריו, ונקברה לצידו.
==קישורים חיצוניים==
* [http://revivim.kibbutz.org.il/cgi-webaxy/sal/sal.pl?lang=he&ID=420192_revivim&act=show&dbid=revivim&dataid=7 דף לזכרו באתר קיבוץ רביבים]
* 

קטגוריה:ראשי המועצה האזורית רמת הנגב
קטגוריה:אנשי היישוב ילידי הארץ
קטגוריה:רביבים: אישים
קטגוריה:בוגרי בית הספר כדורי
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:ישראלים שנולדו ב-1930
קטגוריה:ישראלים שנפטרו ב-2005
קטגוריה:אישים הקבורים ברביבים
אוטוביאנקי Y10

אוטוביאנקי Y10 
אוטוביאנקי Y10
אוטוביאנקי Y10
אוטוביאנקי Y10 (באיטלקית: Autobianchi Y10) היא מכונית סופרמיני, 3 דלתות האצ'בק, מתוצרת יצרנית כלי הרכב האיטלקית אוטוביאנקי אשר יוצרה בין השנים 1985–1995. 

מהדגם יוצרו 1,133,744 יחידות. 

בשנים 1985-1986 המשיכה חברת אוטוביאנקי לייצר את הדגם הקודם, אוטוביאנקי A112.

ב-1968 השתלטה חברת פיאט לחלוטין על חברת אוטוביאנקי.

ב- 1969 הועברה אוטוביאנקי לחטיבת לנצ'יה של קונצרן הרכב האיטלקי פיאט.

ב-1986 זכתה במקום השני בתחרות מכונית השנה באירופה.

==סדרות "אוטוביאנקי Y10"==
* סדרה ראשונה (1985-1988)
* סדרה שנייה (1989-1992), (מנוע הזרקת דלק אלקטרונית)
* סדרה שלישית (1992-1995)

==דגמי "אוטוביאנקי Y10"==
* 1.0 FIRE (יוצר בין השנים 1985-1992), מנוע 999 סמ"ק, מהירות שיא : 145 קמ"ש, תאוצה 0-100 קמ"ש 16 שניות.
* 1.0 FIRE 4WD (יוצר בין השנים 1986-1989), מנוע 1,049 סמ"ק, מהירות שיא : 145 קמ"ש, תאוצה 0-100 קמ"ש 17.5 שניות. (הנעה 4X4)
* 1,050 (יוצר בין השנים 1985-1989), מנוע 1,049 סמ"ק), מהירות שיא : 156 סמ"ק, תאוצה 0-100 קמ"ש 14.5 שניות.
* 1,050 Turbo (יוצר בין השנים 1985-1989), מנוע 1,049 סמ"ק), מהירות שיא : 177 קמ"ש, תאוצה 0-100 קמ"ש 9.5 שניות.
* 1.1 i.e. cat. (יוצר בין השנים 1990-1995), מנוע 1,108 סמ"ק, מהירות שיא : 145 קמ"ש, תאוצה 0-100 קמ"ש 18.1 שניות.
* 1.1 i.e. cat. 4WD (יוצר בין השנים 1990-1995), מנוע 1,108 סמ"ק, מהירות שיא : 142 קמ"ש, תאוצה 0-100 קמ"ש 18.9 שניות, (הנעה 4X4)
* 1.1 i.e. cat. 54 Cv (יוצר בין השנים 1994-1996), מנוע 1,108 סמ,ק, מהירות שיא : 150 קמ"ש, תאוצה 0-100 קמ"ש 17 שניות.
* 1.1 i.e (יוצר בין השנים 1989-1992), מנוע 1,108 סמ"ק, מהירות שיא : 155 קמ"ש, תאוצה 0-100 קמ"ש 15.2 שניות.
* 1.1 i.e. 4WD (יוצר בין השנים 1989-1992), מנוע 1,108 סמ"ק, מהירות שיא : 146 קמ"ש, תאוצה 0-100 קמ"ש 18.4 שניות, (הנעה 4X4)
* 1.3 i.e. cat (יוצר בין השנים 1990-1994), מנוע 1,297 סמ"ק, מהירות שיא : 170 קמ"ש, תאוצה 0-100 קמ"ש 12.5 שניות.
* 1.3 i.e. GT (יוצר בין השנים 1989-1992), מנוע 1,301 סמ"ק, מהירות שיא : 175 קמ"ש, תאוצה 0-100 קמ"ש 12 שניות.

== תמונות ==
<gallery>
Autobianchi Y10 Fire in Avellino.JPG|אוטוביאנקי Y10
Y10 3.JPG|אוטוביאנקי Y10
Autobianchi Y10 vl white.jpg| לנצ'יה Y10 (אוטוביאנקי Y10)
Autobianchi Y10 red.JPG|אוטוביאנקי Y10
Autobianchi bianca.jpg|אוטוביאנקי Y10
</gallery>

==ראו גם==
* אוטוביאנקי
* פיאט
* אוטוביאנקי ביאנקינה
* אוטוביאנקי Visconteo
* אוטוביאנקי סטאלינה
* אוטוביאנקי פרימולה
* אוטוביאנקי ג'רדיניירה
* אוטוביאנקי A111
* אוטוביאנקי A112

==קישורים חיצוניים==

* [https://www.youtube.com/watch?v=841u1iyN4bw אוטוביאנקי Y10] (3:43 דקות) (יו-טיוב)

קטגוריה:דגמי מכוניות שהושקו ב-1985
קטגוריה:מכוניות סופרמיני
Y10
קטגוריה:כלי רכב איטלקיים
קתרין אוהרה

קתרין אן אוהרה (באנגלית: Catherine Anne O'Hara; נולדה ב-4 במרץ 1954) היא שחקנית, תסריטאית, מדבבת וקומיקאית קנדית-אמריקאית, זוכת פרס אמי ופרס גלובוס הזהב.

==ביוגרפיה==
אוהרה נולדה בטורונטו למשפחה קתולית והיא השישית מבין שבעה ילדים. אחותה היא הזמרת-יוצרת מרי מרגרט אוהרה.

== קריירה ==
בשנות השבעים היא דיבבה למספר סרטים מצוירים ושיחקה בתפקיד ראשי בסדרה לילדים, היא הופיעה בתפקידי אורח בסדרת טלוויזיה כגון "אגדות מעולם המסתורין" ו"המופע של לארי סנדרס" והיא לקחה חלק במשחק ובבימוי הסדרה "בגבולות המסתורין".

ב-1982 זכתה בפרס אמי על השתתפותה בתוכנית המערכונים "Second City Television".

ב-1990 שיחקה את אמו של הילד קווין מקאליסטר בסרט המצליח "שכחו אותי בבית" וכך גם בסרט ההמשך ב-1992, בנוסף היא שיחקה בסרטים "ביטלג'וס", "בגרות על תנאי" ו"מחכים לגופמן".

בשנת 1997 שיחקה בדרמת הטלוויזיה של גולדי הון "תקווה" ששודר ברשת TNT.

כמדבבת היא לקחה חלק בדיבוב בסרטים "הסיוט שלפני חג המולד", "בילבי: הסרט" ו"צ'יקן ליטל".

ב-2009 עד 2011 דיבבה בסיטקום האנימציה "גלן מרטין, DDC" שיצרו מייקל אייזנר ואריק פוגל.

ב-2010 הייתה מועמדת לפרס אמי על תפקידה בסרט ביוגרפי על טמפל גרנדין ובאותה שנה שיחקה בסרט "קילרים" ודיברה בטקס הסגירה של אולימפיידת ונקובר.

בשנת 2013 שיחקה בקומדיה "ילדים בוגרים של גירושין" לצד ריצ'רד ג'נקינס, ובקומדיה הרומנטית "טעות מהסוג הנכון" לצדו של ראיין קוואנטן.

היא השתתפה ב-2016 בתפקיד אורח בסדרה "משפחה מודרנית" והשתתפה ב-2017 בפרקים 7 ו-8 של "סדרה של צרות".

ב-2019 דיבבה את דמותה של סבתא פראמפ בסרט "משפחת אדמס". ב-2020 זכתה בפרס אמי ובפרס גלובוס הזהב לשחקנית הטובה ביותר בקומדיה על תפקידה בסדרה "שיט'ס קריק".

== חיים אישיים ==
בשנת 1992 נישאה למעצב ההפקה בו וולץ', אותו פגשה על הסט של ביטלג'וס ולהם שני בנים שנולדו ב-1994 וב-1997.

לאוהרה אזרחות אמריקאית. כיום היא גרה בלוס אנג'לס, קליפורניה עם בעלה ושני ילדיה.

אחותה היא הזמרת והשחקנית .

== פילמוגרפיה ==
=== קולנוע ===

=== טלוויזיה ===
* בגבולות המסתורין (1997)
* מד טי.וי (2000)
* בראם ואליס (2003)
* עמוק באדמה (2003–2005)
* תרגיע (2009)
* גלן מרטין, רופא שיניים (2009–2011) – דיבוב
* רוק 30 (2012)
* משפחה מודרנית (2015)
* שיט'ס קריק (2015–2020)
* הארווי ביקס (2016) – דיבוב
* הנסיכה סופיה הראשונה (2016) – דיבוב
* האקדמיה של סקיילנדרס (2016–2018) – דיבוב
* סדרה של צרות (2017–2018)
* הילדים האחרונים בעולם (2019-הווה) – דיבוב
* The Kids in the Hall (2022)

==קישורים חיצוניים==

קטגוריה:שחקניות קולנוע וטלוויזיה קנדיות
קטגוריה:קומיקאיות קנדיות
קטגוריה:תסריטאיות טלוויזיה קנדיות
קטגוריה:מדבבות קנדיות
קטגוריה:זוכי אמי בפריים טיים: תסריט
קטגוריה:זוכי אמי בפריים טיים: שחקנית ראשית בקומדיה
קטגוריה:זוכי אמי בפריים טיים: שחקן ראשי בקומדיה
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:זוכי פרס גילדת שחקני המסך - שחקנים
קטגוריה:מהגרות מקנדה לארצות הברית
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
אינה זובובה

אינה זובובה (נולדה ב-1 באוקטובר 1976) היא דוגמנית ושחקנית רוסייה, זכתה בתואר "מיס רוסיה" 1994.

==ביוגרפיה==
זובובה נולדה בעיר חימקי, היא החלה ללמוד פסיכולוגיה ואנתרופולוגיה באוניברסיטת מוסקבה ובאותה עת גם דגמנה.

ב-1994 נסעה לייצג את רוסיה בתחרות מיס תבל שם לא עלתה לגמר אך דורגה במקום ה-12 ובמקום השלישי בתחרות התלבושות הלאומיות, היא צעדה על המסלולים בשבועות האופנה של פריז, מילאנו וניו יורק ובתצוגות של ארמאני וכריסטיאן לקרואה, היא הופיעה בין היתר בפרסומים של הרמס ולנקום, במהלך הקריירה שלה היא הצטלמה לשערי מגזיני האופנה Elle והרפרס בזאר וב-2001 דורגה במקום ה-51 ברשימת הנשים הסקסיות בעולם של מגזין GQ.

ב-2004 היא זכתה בפרס "דוגמנית העל של השנה" בטקס פרסי האופנה של מגזין מארי קלייר.

== קישורים חיצוניים ==
* 

קטגוריה:שחקניות קולנוע וטלוויזיה רוסיות
קטגוריה:דוגמניות רוסיות
קטגוריה:זוכות מיס רוסיה
קטגוריה:משתתפות בתחרות מיס תבל 1994
קטגוריה:משתתפות בתחרות מראה השנה של עלית 1993
קטגוריה:בוגרי אוניברסיטת מוסקבה
קטגוריה:שחקני קולנוע וטלוויזיה רוסים
קטגוריה:דוגמנים רוסים
קטגוריה:בוגרות אוניברסיטת מוסקבה
קטגוריה:רוסיות שנולדו ב-1976
קטגוריה:רוסים שנולדו ב-1976
מה שלמה?

מה שלמה? היא סדרה ישראלית לילדים ולנוער, בעלת 13 פרקים, ששודרה בערוץ לוגי בשנת 2004 בכיכובם של אבי גרייניק, עלמה זק, אלון נוימן, ששי סמוכה, טלי אורן ועמי סמולרצ'יק. הסדרה מספרת על המלך שלמה שמנגן בגיטרה, מתאהב בדלית (עלמה זק) ומתחמק ממזימותיהם של אחיטוחס ובוזי.
הסדרה נוצרה על ידי חיים אידיסיס ומוטי אברהם והופקה על ידי אביבית הראל.
הסדרה משלבת דמויות מהתנ"ך ודמויות פיקטיביות. כמו כן היא מלווה בהומור, שבירת הקיר הרביעי ובקריצות לימינו אנו, ובפרטי טריוויה רבים הניתנים על ידי שלמה או אחת הדמויות האחרות.

== שחקנים ==
* שלמה המלך (אבי גרייניק): מלך ישראל. מנהל רומן עם דלית. החכם באדם, אך תמים למדי. מנגן בגיטרה, כפרודיה על כלי המוזיקה של אביו דוד, הכינור.
* אחיטוחס (אלון נוימן): יועץ המלך, והאנטגוניסט הראשי בסדרה. אדם מושחת וחסר מצפון המנסה להערים על המלך ולהתנקש בחייו. שמו הוא פרפרזה על אחיתופל. מאוהב אף הוא בדלית.
* דלית (עלמה זק): מלצרית במסעדת הבוסתן. מנהלת רומן עם שלמה, אך מתעקשת שיתגרש מ-999 נשותיו על מנת להינשא לו.
* בוזי בן זעפרן הכנעני (ששי סמוכה): נוכל ובעל הבוסתן. חברו של אחיטוחס.
* טלי אורן: דמויות משנה נשיות.
* עמי סמולרצ'יק: דמויות משנה גבריות.

==רשימת הפרקים==
* 1. קזינו
* 2. הקלסתרון
* 3. בורסה
* 4. סמואל גמל מרוץ
* 5. מלך ליום אחד
* 6. קמרה אובסקורה
* 7. בקורת הממלכה
* 8. מלחמה ושלום חלק א'
* 9. מלחמה ושלום חלק ב'
* 10. פרת שלמה המלך
* 11. הפקח שלא סרח
* 12. מהפכת האמת
* 13. הדבורה מאיה

==קישורים חיצוניים==

* 

קטגוריה:ערוץ לוגי: תוכניות וסדרות
קטגוריה:המקרא בתרבות ובאמנות
ריצ'רד בורגי

ריצ'רד בורגי (באנגלית: Richard Burgi; נולד ב-30 ביולי 1958) הוא שחקן אמריקאי.

==ביוגרפיה==
בורגי נולד בניו ג'רזי. בשנות השמונים החל לשחק במספר סדרות טלוויזיה וביניהם ושיחק בתפקיד קבוע באופרת הסבון "ימי חיינו", ובאופרת הסבון "עולם אחר". לאחר מכן הוא שיחק בסדרות "24" ו"המשפט של איימי". 

ב-1996 שיחק בתפקיד ראשי בדרמת הפשע האמריקאית-קנדית "סנטינל" ברשת UPN. בסדרה בורגי גילם את הבלש ג'ים אליסון למשך 4 עונות עד שהאחרונה הסתיימה ב-1999. 

ב-2004 הוא לוהק לתפקיד קארל מאייר בסדרה "עקרות בית נואשות". בקולנוע הוא שיחק בסרטים "בנעליה" (2005) לצד קמרון דיאז ובגרסה המחודשת של סרט האימה "יום שישי ה-13" (2009). בנוסף הוא הופיע בפרקים של הסדרות "ניפ טאק", "שקר לי", "חוק וסדר: מדור מיוחד" ו"לאס וגאס". הוא גילם את אביה של ברוק דייוויס (סופיה בוש) בסדרת הנעורים "מגרש ביתי". בשנת 2019 החל לשחק בדמותו של ניית'ן אנדרוז בעונה השנייה של סדרת הפשע "The Oath" בכיכובו של ראיין קוואנטן.

אחיו צ'אק בורגי הוא המתופף של להקתו של בילי ג'ואל.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1958
שריל לאד

שריל לאד, 1977
שריל לאד (באנגלית: Cheryl Ladd; נולדה ב-12 ביולי 1951) היא שחקנית, זמרת וסופרת אמריקאית. ידועה בשל דמותה ככריס מונרו בסדרת הטלוויזיה "המלאכיות של צ'רלי".

== ביוגרפיה ==
נולדה בשם שריל ג'ין סטופלמור (Cheryl Jean Stoppelmoor) בהורון, דקוטה הדרומית שבארצות הברית, ועברה ללוס אנג'לס ב-1970, בתחילה הופיעה בסדרות טלוויזיה בתפקידים של פרק אחד בלבד וביניהם בסדרה "ימים מאושרים".

ב-1977 החלה לשחק את קריס מונרו, אחותה של ג'יל מונרו בסדרה "המלאכיות של צ'רלי". את תפקידה זה עשתה עד לביטול הסדרה. 

ב-1983 גילמה את השחקנית ונסיכת מונקו גרייס קלי בסרט ביוגרפי על חייה.

היא שיחקה בתיאטרון ברודוויי במחזה "אנני אוקלי אשת לפידות".

היא הופיעה בתפקידי אורח בסדרת רבות ובין היתר בסדרות "מכושפות" ו"צ'אק" כאמא של שרה ווקר.

בשנת 2022 הייתה המודחת השלישית בתוכנית המציאות האמריקאית, רוקדים עם כוכבים.

== חיים אישיים ==
בתה מהשחקן והמפיק האמריקאי-יהודי דייוויד לאד, היא השחקנית ג'ורדן לאד.

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
פיאט 500 ג'רדיניירה

פיאט 500 ג'רדיניירה (באיטלקית: Fiat 500 Giardiniera) היא מכונית מיני בתצורת סטיישן, 2 דלתות צדדיות + דלת אחורית, מתוצרת יצרנית הרכב האיטלקית פיאט אשר יוצרה בין השנים 1960-1977. 

גג הדגם היה מכוסה בשטחו הגדול בברזנט אשר היה ניתן לפתיחה, על ידי גלגול בד הברזנט לכיוון הנגדי של הפתיחה.

בשנת 1960 דגם ה"פיאט 500 ג'רדיניירה" נמכר באיטליה ב-565,000 לירטות איטלקיות.

סך הכול יוצרו 327,000 יחידות מהדגם.

==תצורות==
* סטיישן - 3 דלתות
* מסחרית - 3 דלתות

== תמונות ==
<gallery mode="packed" heights="110">
קובץ:Fiat 500 Giardiniera rear 20130901.jpg| פיאט 500 ג'רדיניירה (סטיישן)
קובץ:Fiat 500 Giardinera Carabinieri (26508557835).jpg| פיאט 500 ג'רדיניירה של הקרביניירי (סטיישן)
קובץ:1968 Fiat 500 D Giardiniera (15555656282).jpg| פיאט 500 ג'רדיניירה, (מודל D), שנת 1968
קובץ:Fiat 500 Luxus BW 2016-07-17 14-02-29.jpg| פיאט 500 ג'רדיניירה, לוקסוס
קובץ:Fiat 500 Giardinetta (4346068582).jpg| פיאט 500 ג'רדיניירה
קובץ:1967 Fiat 500 F Giardinera (8673885892).jpg| פיאט 500 ג'רדיניירה, שנת 1967
קובץ:Steyr-Puch estate Lahti.JPG|פיאט 500 ג'רדיניירה (סטיישן)
קובץ:Fiat 500 (Estate Version!) (2505167757).jpg|פיאט 500 ג'רדיניירה (סטיישן)
קובץ:Fiat 500 van mfd 1968 496cc.JPG | פיאט 500 ג'רדיניירה - מסחרית 
</gallery>

==ראו גם==
* פיאט 500
* Puch 500

==קישורים חיצוניים==

* [https://www.youtube.com/watch?v=Aqw2S9x6C4c פיאט 500 ג'רדיניירה] (6:19 דקות), (יו-טיוב)
==הערות שוליים==

קטגוריה:דגמי מכוניות שהושקו ב-1960
קטגוריה:מכוניות מיני
קטגוריה:מכוניות סטיישן
500 ג'רדיניירה
קטגוריה:כלי רכב איטלקיים
בן ציון ליפסקר

הרב בן ציון ליפסקר (24 ביולי 1944, ח' באב תש"ד - ה' בתשרי תש"ע, 23 בספטמבר 2009) היה רבה הראשי האשכנזי של ערד ורב קהילת חב"ד וחבר בבית דין רבני חב"ד.

==ביוגרפיה==
נולד בעיר כותאיסי שבמערב גאורגיה לרב אריה זאב ומלכה ליפסקר, שהיגרו לשם מברית המועצות. בט"ו בכסלו ה'תש"ט עלה לישראל עם משפחתו. הוריו התיישבו בהתחלה במעברה בבאר יעקב, וכעבור חודש עברו לבתים הנטושים ליד תחנת הרכבת בלוד, שם הקימו את ישיבת חב"ד והיו מהמייסדים של קהילת חב"ד בלוד.

למד בתלמוד תורה חב"ד בלוד וכפר חב"ד, בישיבת תומכי תמימים בלוד, ובישיבת תומכי תמימים המרכזית בכפר חב"ד. בשנת ה'תשכ"ד נסע ללמוד בישיבת תומכי תמימים המרכזית ב-770.

לאחר חתונתו בה' בניסן ה'תשכ"ה עם שרה בת מאיר סנדר, התגורר בלוד ולמד בכולל אברכים בכפר חב"ד. בשנת ה'תשכ"ז התחיל לעבוד חצי יום כמורה בתלמוד תורה בכפר חב"ד, באדר ה'תש"ל עבר בהוראת הרבי מליובאוויטש לנחלת הר חב"ד ולמד שם בכולל. בשנים ההם קיבל מהרבנות הראשית לישראל תעודת 'כושר' לכהן כרב שכונה. בשנת ה'תשל"א החל לשמש כמנהל רוחני בישיבת "אחי תמימים" בראשון לציון.

בשנת ה'תשל"ח יצא לשליחות בעיר ערד ונבחר לחבר במועצת הרבנות במקום. בבחירת שנערכו בט' בניסן ה'תשמ"ג (1983) נבחר הרב ליפסקר לרב האשכנזי של ערד, בכ"ג בכסלו ה'תשמ"ד נערך טקס ההכתרה של הרב ליפסקר בהשתתפות הרב מרדכי אליהו ועוד. מאז פתח בפעילות עם בני הנוער, הקים ופתח בית כנסת חב"ד, גן ילדים, בית ספר יסודי לבנות ועוד. היה חבר בבית הדין של רבני חב"ד.

לרב ליפסקר היה קשר מיוחד עם האדמו"ר הלב שמחה מגור, בעת שהיה מגיע לערד כמה פעמים בשנה, בכל פעם שערך טיש ביקש מהרב ליפסקר להגיד דבר תורה בתחילת הטיש ועוד.

משנת ה'תשל"ח ערך בכל שנה הרב ליפסקר טקס של חגיגת בר מצווה לילדי ערד על הר מצדה.

בחודשיו האחרונים התגלה בגופו גידול ממאיר ובה' בתשרי ה'תש"ע נפטר בגיל 65. בהלווייתו שיצאה מבית הכנסת המרכזי בערד השתתפו רבים, ספדו לו הרב הספרדי יוסף אלבו, הרב מרדכי שמואל אשכנזי רבה של כפר חב"ד וראש הוועדה הקרואה בעיר ערד גדעון בר לב. במהלך הלוויה מינה הרב מנחם מנדל גלוכובסקי את חתנו הרב מנדלזון לממשיך דרכו. הרב ליפסקר נטמן בהר הזיתים בירושלים.

==משפחתו==
לרב ליפסקר ארבע בנות
* חתנו, הרב יעקב מנדלזון, משמש רב קהילת חב"ד ושליח חב"ד בערד.
* חתנו, הרב יוסף יצחק דרוק, שליח חב"ד בטנא עומרים.
*אחיו אלי ליפסקר היה מלחין חסידי ידוע והקים את מלהקת הילדים חב"דית אלי והילדים.

==לקריאה נוספת==
* מנחם זיגלבוים, האיש של הרבי בערד, תשע"א

==קישורים חיצוניים==
* [https://col.org.il/tags/tag/1017 הרב בן ציון ליפסקר] באתר col
* [http://shturem.net/index.php?section=news&id=26427 הרבי אמר: "ערד עיר קשה"] באתר שטורעם, ה' בתשרי תש"ע
* מאיר סגל, [https://fliphtml5.com/thbx/rnlt/basic הרב ואב] עיתון כפר חב"ד תשרי תש"ף
* [https://www.inn.co.il/news/55149 רבה של ערד פתח דוכן רישום לנישואין ברחוב] באתר ערוץ 7

==הערות שוליים==

קטגוריה:ערד: אישים
קטגוריה:רבני ערים חסידי חב"ד בישראל
קטגוריה:חברי בית דין רבני חב"ד בעבר
קטגוריה:יהודים הקבורים בהר הזיתים: חלקת חב"ד
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1944
קטגוריה:ישראלים שנפטרו ב-2009
אילת ברעם-צברי

פרופ' אילת ברעם-צברי 
אילת ברעם-צברי (נולדה ב-4 בפברואר 1977) היא פרופסור מן המניין בפקולטה לחינוך למדע וטכנולוגיה בטכניון העוסקת בתקשורת המדע.

==ביוגרפיה==
ברעם-צברי שירתה בצבא ככתבת בעיתון במחנה ובתום שירותה כתבה וערכה בעיתון העיר. היא סיימה תואר ראשון בהצטיינות בפקולטה למדעי החיים באוניברסיטת תל אביב ב-2001.

במהלך לימודי הדוקטורט פרסמה טורי מדע ב"גלובס" וב"בלייזר", עבדה כעורכת משנה ויועצת מדעית של “חדשות המדע עם טל ברמן" בערוץ 8 והגישה פינות מדע בתוכניות בוקר בערוץ 2 ובערוץ 10.

בשנת 2007 השלימה דוקטורט ישיר במחלקה להוראת המדעים במכון ויצמן למדע שעסק בשאלה מה רוצים ילדים ובני נוער לדעת על מדע וכיצד מתייחסות לכך תוכניות הלימוד.

החל מ-2008 ברעם-צברי היא חברת סגל בפקולטה לחינוך למדע וטכנולוגיה בטכניון. היא ראש קבוצת תקשורת המדע בפקולטה. בשנת 2010 בילתה שנה באוניברסיטת קורנל במחלקה לתקשורת עם פרופ' ברוס לוינשטיין במימון מלגת מארי קירי של האיחוד האירופי, כדי לפתח בארץ את המחקר בתחום תקשורת המדע. ברעם-צברי היא כלת [https://www.youtube.com/watch?v=fvbxZJaiD40&t=3s פרס ההשכלה הגבוהה] לחברת סגל צעירה המשלבת בפעילותה האקדמית תרומה משמעותית לחברה (2021), כלת פרס ינאי למצוינות בחינוך האקדמי בטכניון (2015) ומלגת אלון לתמיכה במדענים צעירים מצטיינים (2011). היא בוגרת האקדמיה הצעירה הישראלית (2016-2020) והישראלית הראשונה והיחידה עד כה שנבחרה להנהלה המדעית של PCST –  הארגון הבינלאומי לתקשורת המדע (2016-2021).

הייתה חברה במרכז המצוינות לינקס - למידה בחברת המידע, וכיום חברה במרכז הלמידה המשמעותית "מדע אזרחי בבית הספר". 

ברעם-צברי נשואה ואם לשלושה.

==מחקריה==
לתפיסתה של ברעם-צברי תפקיד תקשורת המדע הוא .

מחקריה בוחנים דרכים בהן ניתן להתבסס על העניין והצרכים של תלמידים ואזרחים בוגרים כדי לערב אותם בנושאים מדעיים, ופיתוח כלים שיסייעו למדענים להנגיש את ממצאיהם בצורה ברורה ושימושית.

==קישורים חיצוניים==

* [http://edu.technion.ac.il/members/ayelet/ עמוד אישי בטכניון]
* [http://ayeletlab.net.technion.ac.il/he/ עמוד קבוצת המחקר של אילת ברעם-צברי]
* [https://web.archive.org/web/20151216201635/http://www.neaman.org.il/Neaman2011/Templates/ShowPage.asp?DBID=1&TMID=610&LNGID=2&FID=647&IID=10378 אילת ברעם-צברי באתר מוסד נאמן]
*[http://www.links.org.il/he/%D7%9C%D7%99%D7%A0%D7%A7%D7%A1/%D7%97%D7%91%D7%A8%D7%99-%D7%9E%D7%A8%D7%9B%D7%96/%D7%90%D7%99%D7%9C%D7%AA-%D7%91%D7%A8%D7%A2%D7%9D-%D7%A6%D7%91%D7%A8%D7%99 עמוד בלינקס] 
*[https://scholar.google.co.il/citations?user=KKZGFc0AAAAJ&hl=en עמוד בגוגל סקולר]
*[http://ayeletlab.net.technion.ac.il/science-communication-in-israel/ תקשורת המדע בישראל]
* 
* 
*
*[https://www.loom.com/share/1d527fa14900429bba386d362cec4b9a כמה דרכים מהירות יחסית לברר אם כתב עת לגיטימי או טורפני]
*קורס "[https://campus.gov.il/course/iit_acd_science_communication/ תקשורת המדע]" בפלטפורמת קמפוס IL
* 

==הערות שוליים==

קטגוריה:חברות האקדמיה הצעירה הישראלית
קטגוריה:חברי האקדמיה הצעירה הישראלית
קטגוריה:סגל הטכניון: חינוך למדע וטכנולוגיה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:סגל במחנה
קטגוריה:סגל העיר
קטגוריה:ישראליות שנולדו ב-1977
קטגוריה:ישראלים שנולדו ב-1977
יעל צ'רני

יעל צ'רני (צ'רניאבסקי) היא מנצחת, זמרת סופרן ומרצה ישראלית.

==ביוגרפיה==
צ'רני נולדה בבוסטון וגדלה בירושלים. החלה את דרכה האמנותית בסופרן במקהלת אנקור, ובגיל 15 הופיעה כסולנית עם התזמורת הפילהרמונית הישראלית בהיכל התרבות תחת המנצח אנטוניו פאפאנו. למדה בתיכון האקדמיה למוסיקה ולמחול בירושלים.

את שירותה הצבאי החלה בתזמורת צה"ל.

למדה זמרה באקדמיה למוסיקה ולמחול בירושלים אצל צילה גרוסמאייר וניצוח אצל מנדי רודן ויבגני צירלין. המשיכה ללימודי תואר שני במכון פיבודי בבולטימור אצל גוסטב מאייר, ואחר-כך באוניברסיטת ג'ונס הופקינס ולימודים בבית הספר הגבוה לאופרה בקרלסרוהה בגרמניה.

הייתה אסיסטנטית של המנצח קלאודיו אבאדו,, ואף הקליטה עימו סדרת דיסקים מיצירות פרגולזי ומוצרט ל"דויטשה גרמופון". כמו-כן הייתה אסיסטנטית של המנצחת סימון יאנג, ועבדה כמנצחת משנה וכסופרן עם תזמורות בישראל ובעולם. מרבה להופיע בארץ ובעולם, כמו כן מרצה אורחת במוסדות שונים, בהם מכללת שנקר, בית ברל ואוניברסיטת הרווארד.

צ׳רני היא כלת פרס גארי ברתיני למנצחים משרד התרבות 2009.

ב-2013 העבירה סדרת הרצאות בנושא "העיקר זה הקלאסיקה" במסגרת האוניברסיטה המשודרת. סדרה זו עובדה מאוחר יותר לספר.

ב-2016 נבחרה לעמוד בראש תחנת הרדיו "כאן קול המוזיקה" בתאגיד השידור הישראלי. באפריל 2018, הודיעה על סיום תפקידה כמנהלת התחנה.

בדצמבר 2020 פרסמה באמזון את ספרה "Classical Music: UNDRESSED" הדן ומפרש את עולם המוזיקה הקלאסית לקהל דוברי האנגלית.

==לקריאה נוספת==
יעל צ'רני
* יעל צ'רני, העיקר זה הקלאסיקה: מבט עדכני על עולם המוזיקה הקלאסית, הוצאת מודן ואוניברסיטה משודרת, 2016
*Yael Cherni [https://www.amazon.com/Classical-Music-UNDRESSED-Yael-Cherni/dp/B08MRW6PLV Classical Music: UNDRESSED] November 5, 2020
*[https://lecturesonline.co.il/lecturer/יעל-צרני/ הרצאות של יעל צ׳רני לצפייה ברשת]: מבוא למוזיקה קלאסית, המלחינות הגדולות בהיסטוריה, על עולם הניצוח במוזיקה קלאסיתֿ כשהביקורת מחמיצה וג׳ורג׳ גרשווין - הילד הרע של המוזיקה הקלאסית.

==קישורים חיצוניים==

* 
* 
* ; במקור, מתוך "מקור ראשון"
*נטע הלפרין, [https://www.israelhayom.co.il/article/436265 מנצחת קלאסית], ראיון עם יעל צ׳רני בעיתון ״ישראל היום״ 16 בדצמבר 2016
* 

<div style="direction: ltr;">
*[https://podcasts.apple.com/us/podcast/yael-cherni-the-difference-between-being-and/id1547527503?i=1000536452806 Yael Cherni - The Difference Between Being and Artist and an Entertainer] – An Apple Podcast
</div>

==הערות שוליים==

קטגוריה:מנצחות ישראליות
קטגוריה:זמרות ישראליות במוזיקה הקלאסית
קטגוריה:מנהלי קול המוסיקה
קטגוריה:סגל תאגיד השידור הישראלי - הנהלה ודיגיטל
קטגוריה:בוגרות התיכון שליד האקדמיה למוסיקה ולמחול בירושלים
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:נגני תזמורת צה"ל
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
דוד מורה

דוד מורה (1920–2012) כיהן כראש המועצה המקומית קריית שמונה במשך כשמונה שנים.
==ביוגרפיה==
מורה התייתם משני הוריו בגיל שמונה שנים. הוא גודל על ידי אחיו ואחותו הגדולים, שתפסו את מקום ההורים. הם הצליחו לממן עבורו השכלה, כולל שליחתו לאוניברסיטת בגדד. 

מורה עלה לארץ במבצע עזרא ונחמיה, ב-1950, כשהוא היה בן 30 הוא עלה לבדו לארץ אך חלק קטן ממשפחתו כבר הייתה שם: בני דודיו אברהם, נעים ואליהו שמש הלכו ביחד כדי למצוא עבודה (נעים הלך להיות מהנדס בחברת החשמל). הוא הגיע למעברת שער העלייה. משם עבר למעברת כפר סבא. משם הגיע אל הסמינר למורים בקיבוץ נצר סירני. בשנת 1951 החל ללמד בבית ספר דל אמצעים, על הריסות הכפר הנטוש חלסה, שעליו החלה להתהוות העיירה קריית שמונה.

דוד מורה התקדם לתפקיד מנהל בית הספר. מתפקיד זה החל לעסוק בעניינים הקשורים בעירייה ובפוליטיקה מקומית. בשנת 1955 נבחר כחבר במליאת המועצה, ובשנת 1960 הוא נבחר לראשות המועצה המקומית. פועלו כראש עיר כלל את הבאת המפעל אלקטו-גליל לקריית שמונה, הקמת שכונת הוורדים, ובנית רכבל מנרה. בחלק משנות כהונתו, המצב הביטחוני בעיירה לא היה טוב ונורו לעברה קטיושות. דוד מורה נבחר לתפקיד ראש העיר אחרי שכיהן בו אשר ניזרי. ניזרי כיהן גם בין שתי הכהונות של מורה וגם אחרי כהונתו האחרונה. מורה היה חבר במליאה בכול הכהונות של ניזרי והתמודד נגדו בקביעות בבחירות.

כראש החברה לפיתוח קריית שמונה, החל משנת 1977, מורה דאג להקים ולהפעיל בעיר מיזמים שונים, כגון בתי הקולנוע הראשונים שלה.

==קישורים חיצוניים==
* [http://news8.co.il/%D7%94%D7%90%D7%99%D7%A9-%D7%95%D7%94%D7%94%D7%92%D7%93%D7%94 האיש והאגדה, בני אברהמי, ערוץ שמונה, 2012] *מורה דרך דוד מורה מסע חיים 2008, אוטוביוגרפיה

==הערות שוליים==

קטגוריה:ראשי מועצת קריית שמונה
קטגוריה:כותבי אוטוביוגרפיה ישראלים
קטגוריה:ישראלים ילידי עיראק
קטגוריה:ישראלים שנולדו ב-1920
קטגוריה:ישראלים שנפטרו ב-2012